b"\n_START_ARTICLE_\nValgekihv\n_START_SECTION_\nSisukokkuv\xc3\xb5te\n_START_PARAGRAPH_\nValgekihv s\xc3\xbcndis \xc3\xbchel v\xc3\xa4ga k\xc3\xbclmal talvel, kaugetel p\xc3\xb5hjaaladel. Ta oli hunt, kelle soontes voolas natuke ka koeraverd. Valgekihva isa oli hunt nimega \xc3\x9ckssilm. Ta ema pool hunt, pool koer Kit\xc5\xa1i. Kit\xc5\xa1i pesakonnas oli peale Valgekihva veel neli v\xc3\xa4ikest kutsikat, kuid Valgekihv oli neist k\xc3\xb5ige arukam, aktiivsem, tugevam ja uudishimulikum._NEWLINE_Saabus p\xc3\xb5uaperiood. Valgekihva isa hukkus jahik\xc3\xa4igul ilvesega v\xc3\xb5ideldes ning \xc3\xbclej\xc3\xa4\xc3\xa4nud kutsikad surid n\xc3\xa4lga. Valgekihva ema, Kit\xc5\xa1i, oli f\xc3\xbc\xc3\xbcsiliselt tugevam kui vana \xc3\x9ckssilm. Ta suutis jahiretkedel ellu j\xc3\xa4\xc3\xa4da ja tappis ka ilvese ning terve tema pesakonna. Kui Valgekihv oli juba piisvalt suur, l\xc3\xa4ks ta koopast v\xc3\xa4lja maailma avastama. Esimest korda ta v\xc3\xb5itles looduses, v\xc3\xb5itis ning sai hea k\xc3\xb5hut\xc3\xa4ie. Teine kord, kui ta maailma avastama l\xc3\xa4ks, tuli talle vastu rabakana, kes hakkas Valgekihva nokaga peksma. Esimest korda tundis Valgekihv valu. T\xc3\xa4nu sellele oli tema \xc3\xa4hmane v\xc3\xa4ike m\xc3\xb5istus ebateadlikult juba liigitelu sooritanud. Oli asju, mis elasid ja sellised, mis ei elanud. J\xc3\xa4relikult pidi ta elavate asjade suhtes ettevaatlik olema. Asjad, mis ei elanud, p\xc3\xbcsisid tavaliselt \xc3\xbchel kohal. Valgekihv \xc3\xb5ppis ajapikku oma j\xc3\xb5udu ja j\xc3\xb5uetust t\xc3\xa4pselt m\xc3\xb5\xc3\xb5tma, \xc3\xb5ppis teadma, millal julge olla ja millal ettevaatlik. Ta teadis, et elu sihiks on liha ja, et on olemas s\xc3\xb6\xc3\xb6jad ja s\xc3\xb6\xc3\xb6davad. Ta \xc3\xb5ppis ka selgeks elus v\xc3\xa4ga t\xc3\xa4htsa seaduse - s\xc3\xb6\xc3\xb6 v\xc3\xb5i lase ennast s\xc3\xbc\xc3\xbca._NEWLINE_\xc3\x9chel hommikul, kui Valgekihva ema oli toitu l\xc3\xa4inud otsima, kohtus Valgekihv esimest korda inimestega. Ta oli kohkunud ning litsus ennast tugevasti vastu maad. Kuid teda n\xc3\xa4hes ei karanud mehed p\xc3\xbcsti, ei n\xc3\xa4idanud hambaid ega urisenud, vaid istusid vaikselt. Ka hundikutsikas ei liigutanud. \xc3\x9cks indiaanlastest t\xc3\xb5usis \xc3\xa4kki p\xc3\xbcsti, tuli ta juurde ja kummardus ta kohale. Indiaanlane \xc3\xbctles: \xe2\x80\x9dWabam wabisca ip pit tah.\xe2\x80\x9d (\xe2\x80\x9cVaata! Valged kihvad!\xe2\x80\x9d). Mehed hakkasid naerma ja indiaanlane t\xc3\xb5stis ta \xc3\xbcles. Valgekihv hakkas niutsuma. Niutsumist kuulis ta ema, kes meeletul kiirusel kohale tormas. Kit\xc5\xa1i j\xc3\xa4i seisma ning urises kaugelt. Siis h\xc3\xbc\xc3\xbcatas \xc3\xbcks meestest: \xe2\x80\x9dKit\xc5\xa1i! Kit\xc5\xa1i!\xe2\x80\x9d. Kit\xc5\xa1i tormas mehe juurde viskas pikali ja niutsis ning liputas saba. \xe2\x80\x9cSellest on aasta, Hall Kobras, kui ta \xc3\xa4ra jooksis,\xe2\x80\x9d \xc3\xbctles teine indiaanlane. \xe2\x80\x9cSee pole ime, L\xc3\xb5hekeel,\xe2\x80\x9d vastas Hall Kobras. \xe2\x80\x9dOli n\xc3\xa4ljaaeg ja koerte jaoks polnud toitu. Ta oli minu venna koer ja n\xc3\xbc\xc3\xbcd on mu vend surnud ja ma v\xc3\xb5tan tema ja ta kutsika endale.\xe2\x80\x9d Ta sidus Kit\xc5\xa1i rihma k\xc3\xbclge ja rihma puu k\xc3\xbclge. Valgekihv ei kavatsenudki emast lahkuda ning p\xc3\xbcsis ema juures._NEWLINE_Laagris olid lapsed, naised, mehed ja koerad. Keset platsi tegi Hall Kobras l\xc3\xb5ket. Kutsikas muidugi ei teadnud mis tuli on ja pistis nina tulle, et seda nuusutada. Kibekiirelt t\xc3\xb5mbas ta nina tulest v\xc3\xa4lja ning turtsatas. Hall Kobras hakkas naerma, patsutas Valgekihva ja andis talle v\xc3\xa4ikese lihat\xc3\xbcki. Valgekihv s\xc3\xb5i lihat\xc3\xbcki \xc3\xa4ra ja jooksis ema juurde tagasi. Kui ta ema juures lamas, n\xc3\xa4gi ta, kuidas \xc3\xbcks koer telki hiilis ja sealt lihat\xc3\xbckki varastada tahtis. Telgis olev naine pistis karjuma ning v\xc3\xb5ttis maast kivid ja hakkas nendega koera loopima. Valgekihv oli \xc3\xb5ppinud, et inimesed on jumalad. Nad olid k\xc3\xa4skijad ja isandad k\xc3\xb5ige elusa ja elutu \xc3\xbcle, s\xc3\xb5nakuulmisele sundides seda, mis liigub ja liikuma pannes seda, mis ei liigu ning tekitades elu - p\xc3\xa4iksev\xc3\xa4rvilist, hammustavat elu, mis kasvas samblast ja puust. Nad olid tuletegijad! Nad olid jumalad!_NEWLINE_Hall Kobras j\xc3\xa4i teisele indiaanlasele v\xc3\xb5lgu ja pidi v\xc3\xb5lakatteks \xc3\xa4ra andma Kit\xc5\xa1i. Kit\xc5\xa1i pandi paati ja indiaanlased hakkasid m\xc3\xb6\xc3\xb6da j\xc3\xb5ge allavoolu s\xc3\xb5itma. Valgekihv ei tahtnud oma emast ilma j\xc3\xa4\xc3\xa4da ning h\xc3\xbcppas vette ja hakkas paadile j\xc3\xa4rgi ujuma. Hall Kobras h\xc3\xbcppas samuti paati ja hakkas Valgekihvale j\xc3\xa4rgi s\xc3\xb5udma. Ta haaras kutsikalt turjast kinni, t\xc3\xb5stis ta paati ja \xc3\xa4igas talle aeruga ning peksis teda. Hundikutsikas polnud iial nii suurt valu tundnud. Ta sai aru, et ta oli jumalat pahandanud ning oli selle \xc3\xbcle \xc3\xb5nnetu. \xc3\x95htul, kui Hall Kobras l\xc3\xb5kke \xc3\xa4\xc3\xa4res istus, roomas Valgekihv ta jalge ette. Hall Kobras ulatas j\xc3\xa4llegi talle v\xc3\xa4ikse lihat\xc3\xbcki. Vahepeal ta isegi kaitses Valgekihva teiste koerte eest, kui need tahtsid talt liha \xc3\xa4ra v\xc3\xb5tta, samuti kaitses Valgekihv Halli Kopra poega, Mit-Saa'd, kui tema eakaaslastest riiukuked tulid teda kiusama. Hallilt Kopralt saadud \xc3\xbcks lihat\xc3\xbckk oli kutsikale palju v\xc3\xa4\xc3\xa4rtuslikum, kui naiste k\xc3\xa4est saadud kaksk\xc3\xbcmmend lihat\xc3\xbckki._NEWLINE_Ajapikku muutus Valgekihvale indiaanlaste juures elamine hingel\xc3\xa4hedaseks, kuigi ta tundis ikka kurbust oma ema kaotuse \xc3\xbcle. Ta lootis, et ta ema tuleb tagasi nii nagu indiaanlased liiguvad m\xc3\xb6\xc3\xb6da j\xc3\xb5ge edasi-tagasi. Teiste koertega Valgekihv ei m\xc3\xa4nginud, sest koerad olid ta vastu vaenulikud ja r\xc3\xbcndasid teda pidevalt. T\xc3\xa4nu sellele muutus Valgekihv tugevamaks, tigedamaks ja julmemaks. N\xc3\xbc\xc3\xbcd juba, kui m\xc3\xb5ni koer \xc3\xbcksinda ringi liikus, murdis Valgekihv ta maha. Sellest tuli paksu pahandust ning koerad hakkasid Valgekihva kartma. Temast oli saanud k\xc3\xb5ige julmem hunt, kes oli metsikuim ja osavaim v\xc3\xb5itleja, kiireim jooksja ja \xc3\xa4\xc3\xa4retult nutikas. Valgekihva liigutused oli v\xc3\xa4lkkiired ning tal oli oma r\xc3\xbcndamistehnika. Ta ei valmistunud v\xc3\xb5itluseks urisemise ja karvade turri ajamisega, vaid kargast kohe kallale ja see ajas ohvri segadusse. K\xc3\xb5igepealt l\xc3\xbckkas ta ohvri pikali ja siis h\xc3\xbcppas hammastega k\xc3\xb5ri kallale. Ta ei olnud enam s\xc3\xb5bralik, vaid tige ja \xc3\xb5el hunt._NEWLINE_\xc3\x9chel p\xc3\xa4eval l\xc3\xa4ks Hall Kobras Yukoni forti oma kaubaga kauplema. Ta v\xc3\xb5ttis Valgekihva ja m\xc3\xb5ned teised koerad kaasa. Valgekihv n\xc3\xa4gi seal esimest korda valget inimest. Ta sai kohe aru, et valge inimene on suurem jumal, kui need keda ta senini tundnud oli. Valgete inimeste koerad olid Valgekihva arvates imelikud. M\xc3\xb5nel olid l\xc3\xbchikesed jalad ja pikk keha, m\xc3\xb5nel pikad jalad ja l\xc3\xbchike keha. M\xc3\xb5nel koeral ei olnud peaaegu \xc3\xbcldsegi karvu ning nad ei osanud v\xc3\xb5ideldagi. Valgekihv oli \xc3\xb5el ja tahtis n\xc3\xb5rkadega v\xc3\xb5idelda. Kui aurikuga tulid sadamasse uued valged inimesed koos oma koertega, murdsid Valgekihv ja indiaanlaste teised koerad valgete inimeste koerad maha. Mitte, et Valgekihv n\xc3\xbc\xc3\xbcd tema laagri koertega s\xc3\xb5ber oleks, ta ainult v\xc3\xb5itles nendega \xc3\xbcheskoos. Sealsele rahvale ei meeldinud uustulnukad, kes aurikuga tulid ja olid isegi \xc3\xb5nnelikud selle \xc3\xbcle, et nende koeri murtakse. M\xc3\xb5ned inimesed k\xc3\xa4isid isegi vaatamas, kuidas koerad v\xc3\xb5itlevad. Kuid nende seas oli \xc3\xbcks mees, kellele see v\xc3\xa4givaldne spordiala eriti r\xc3\xb5\xc3\xb5mu pakkus. Kui ta juba esimest auriku vile kuulis, tormas ta kohale ja kui Valgekihv oma kambaga teised koerad maha murdis, see mees lausa h\xc3\xbcppas \xc3\xb5hku ja r\xc3\xb5\xc3\xb5mustas selle \xc3\xbcle. Seda meest kutsuti irooniliselt nimega \xe2\x80\x9cIlus Smith\xe2\x80\x9d. Ta oli kasvult v\xc3\xa4ike mees ja tema k\xc3\xb5hna keha peal oli veelgi kitsam pea. Ta silmad olid suured ja nende vahel on ruumi veel kahele silmale. Tal olid pikad kollased esihambad, mis ulatusid suust v\xc3\xa4lja. Ta n\xc3\xa4gi k\xc3\xbcll inetu v\xc3\xa4lja, kuid see polnud tema s\xc3\xbc\xc3\xbc. Ta ihaldas Valgekihva endale, kuigi Hall Kobras teda esialgu ei m\xc3\xbc\xc3\xbcnud. Seej\xc3\xa4ral pidi kasutama Ilus Smith oma kavalust. Ta pakkus Hallile Koprale viskit, m\xc3\xb5ne aja p\xc3\xa4rast oli Hallist Koprast saanud alkohoolik, kes m\xc3\xbc\xc3\xbcs Valgekihva Ilusale Smithile kastit\xc3\xa4ie viski eest maha. Ilus Smith sai koera endale ja kasvatas karmilt teda pidevalt pekstes, surkides ja m\xc3\xb5nitades. Ilus Smith sai ka teada, et Valgekihv vihkab seda, kui tema \xc3\xbcle naerdakse. Valgekihv muutus veelgi tigedamaks ja metsikumaks, kui ta iialgi varem oli olnud. Ta tundis viha k\xc3\xb5ige ja k\xc3\xb5igi vastu, kuid k\xc3\xb5ige enam Ilusa Smithi vastu._NEWLINE_Ilus Smith hakkas korraldama koerte v\xc3\xb5itlusi. Alati tuli kokku palju mehi ja s\xc3\xb5lmiti kokkuleppeid. Iga kord v\xc3\xb5itis Valgekihv. Ta oli v\xc3\xb5itmatu, ajani kuni linna saabus buldog, kellega tal tuli v\xc3\xb5idelda. V\xc3\xb5itlus oli pikk ja v\xc3\xa4sitav. Buldog oli Valgekihva k\xc3\xb5ri kallale h\xc3\xbcpanud ega lasknud teda lahti. \xc3\x84kitselt tulid kohale kaks meest. \xc3\x9cks meestest oli Weedon Scott, teine mees oli Weedoni s\xc3\xb5ber ja koerarakendijuht Matt. Scott tormas koerte juurde ja karjus meestele: \xe2\x80\x9cElajad!\xe2\x80\x9d. Ta \xc3\xbcritas bolldogi Valgekihva k\xc3\xb5ri kallalt eemaldada. Kulus palju aega, kuni ta l\xc3\xb5puks buldogi Valgekihva k\xc3\xb5ri alt lahti sai. Valgekihv lebas maas poolsurnuna. Scott peksis Ilusa Smithi n\xc3\xb6o sisse ja maksis talle 150 dollarit koera eest._NEWLINE_N\xc3\xbc\xc3\xbcd hakkas Valgekihv elama Matti ja Scotti juures. Ta oli metsik ja kuri. Scott ei pannud teda ketti, sest Valgekihva uudishimu uute isandate vastu ei sundinud teda minema jooksma. Valgekihv oli iga hetk valmis r\xc3\xbcndama ning ennast kaitsma. _NEWLINE_Pika aja m\xc3\xb6\xc3\xb6dudes suutis Scott sisendada Valgekihva sallivust ja armastust. Nad olid juba p\xc3\xa4ris l\xc3\xa4hedased. Alati suhtles Scott Valgekihvaga rahulikult ja s\xc3\xb5bralikult teda silitades. Nende vahel oli tekkinud armastus ja kiindumus. Valgekihv oli j\xc3\xa4lle s\xc3\xb5bralikum ja heas\xc3\xbcdamlikum, kuid siiski veel natuke umbusklik. Scottist oli saanud tema armastuse-jumal._NEWLINE_\xc3\x9chel \xc3\xb5htul, kui mehed kaarte m\xc3\xa4ngisid, kuulsid nad kuidas Valgekihv meeletult uriseb. Kui nad kohale j\xc3\xb5udsid, lebas maas verine mees. See oli Ilus Smith. Tal olid kaasas kett ja suur kaigas. Matt k\xc3\xb5ndis tema juurde, v\xc3\xb5ttis ta \xc3\xb5last kinni ja sundis ta lahkuma._NEWLINE_Tuli k\xc3\xa4tte p\xc3\xa4ev, mil Scott tahtis s\xc3\xb5ita kodumaale, oma ema ja isa, naise ning laste juurde, kuid ta ei saanud Valgekihva kaasa v\xc3\xb5tta. Valgekihv tajus seda ning muutus v\xc3\xa4ga n\xc3\xa4rviliseks. Ta oli koguaeg telgi juures valves ning k\xc3\xa4is alati Scottiga kaasas, kui too kuhugi l\xc3\xa4ks._NEWLINE_L\xc3\xb5puks tuli k\xc3\xa4tte Scotti \xc3\xa4rasaatmise aeg. Scott l\xc3\xa4ks sadamasse aurikut ootama ning selle saabudes astus ta pardale. Valgekihv ei suutnud leppida Weedon Scotti lahkumisega ja h\xc3\xbcppas talle aurulaevale j\xc3\xa4rgi, ta p\xc3\xb5genes l\xc3\xa4bi suure inimhulga Scotti poole l\xc3\xa4bi klaasi h\xc3\xbcpates. Klaasikillud olid Valgekihva ihus kinni. Scott patsutas Valgekihva turjale ja lohutas teda. Aurik alustas teekonda Californiasse._NEWLINE_Nad l\xc3\xa4bisid pika teekonna l\xc3\xa4bi San Francisco ja San Jose linna, m\xc3\xb6\xc3\xb6dudes m\xc3\xbcrisevatest autodest. Nende teekond viis neid Sierra Vistasse, Scotti vanemate koju. Neile tuli vastu koer Collie ja Dick, kes h\xc3\xbcppasid kohe Valgekihva kallale ning pidevalt tekkis neil omavahel r\xc3\xbcselus. Majas elas Scotti isa ja ema, Scoti \xc3\xb5ed Beth ja Mary, Weedon Scotti naine Alice ning ta lapsed Maud ja Weedon. Valgekihv vihkas lapsi ja nende puudutusi. Samuti vihkas ta Collit ja Dicki, kes teda kunagi rahule ei tahtud j\xc3\xa4tta. Kogu pererahvaga harjus ta kiirest. K\xc3\xb5ik olid Valgekihva kiindunud, kuid too armastas ainult Scotti. Dick ka enam ei teinud temast v\xc3\xa4lja, k\xc3\xb5ik oli suurep\xc3\xa4rane. Ainuke mure oli see, et Collie ikka alati r\xc3\xbcndas Valgekihva, see ei andnud talle s\xc3\xbcdamerahu._NEWLINE_Valgekihv pidi veel \xc3\xb5ppima hulga seadusi. Ta ei tohtinud hoovipeal olevaid kanu s\xc3\xbc\xc3\xbca, ka tee\xc3\xa4\xc3\xa4res lamava kassi pidi ta rahule j\xc3\xa4tma, k\xc3\xb5ik k\xc3\xbc\xc3\xbclikud puurides ja haned hoovipeal samuti. Ta \xc3\xb5ppis, et loomad, kes tulevad metsast ja ei kuulu kellelegi, on Valgekihvale saagiks._NEWLINE_Kuud tulid ja l\xc3\xa4ksid. L\xc3\xb5unamaal oli toitu k\xc3\xbclluses ja teha polnud eriti midagi. Valgekihv elas rammusana, j\xc3\xb5ukana ja \xc3\xb5nnelikuna, kuid ikka erines ta teistest koertest. Ta tundis seadust paremini kui teised koerad, kes polnud erinevas elukeskkonnas elanud._NEWLINE_Isandale meeldis ratsutada ning Valgekihv jooksis alati hobuse k\xc3\xb5rval kaasa. Kui \xc3\xbchel p\xc3\xa4eval kukkus hobune, siis kukkus Scott, kes murdis jalaluu. Scott n\xc3\xa4itas n\xc3\xa4puga kodu poole ja \xc3\xbctles Valgekihvale: \xe2\x80\x9dKoju! Mine koju, vanapoiss, jookse n\xc3\xbc\xc3\xbcd aga koju!\xe2\x80\x9d Valgekihv l\xc3\xa4ks ja vaatas vahepeal kahtleva pilguga tagasi. Kodus hakkas ta perenaist kleidist sikutama. Perenaine sai kohe aru, et midagi on juhtunud. Valgekihv juhatas pererahva Scotti juurde. Pererahvas ravis peagi Scotti terveks. P\xc3\xa4rast seda, pidasid k\xc3\xb5ik Valgekihvast lugu. Isegi Collie ei hammustanud valusasti, vaid naksas kergelt ja jooksis m\xc3\xa4nglevalt metsa poole. Sel p\xc3\xa4eval ratsutas Scott \xc3\xbcksi ja Valgekihv jooksis metsas, k\xc3\xbclg k\xc3\xbclje k\xc3\xb5rval kolliga, nagu tema ema Kit\xc5\xa1i ja vana \xc3\x9ckssilm paljude aastate eest olid jooksnud \xc3\x9crgmaa metsades._NEWLINE_\xc3\x9chel p\xc3\xa4eval r\xc3\xa4\xc3\xa4kis terve k\xc3\xbcla sellest, et vangist on p\xc3\xb5genenud Jim Hall. Ta oli k\xc3\xbclmavereline ja hirmu\xc3\xa4ratav. Jim Hall oli alusetult s\xc3\xbc\xc3\xbcdi m\xc3\xb5istetud, Weedon Scotti isa, kohtunik Scotti poolt. Jim tahtis talle tohutult k\xc3\xa4ttemaksta._NEWLINE_Isanda naisel ja Valgekihval oli v\xc3\xa4ike saladus, alati kui \xc3\xb5htu k\xc3\xa4es, lasi ta Valgekihva tuppa magama ja hommikul vara j\xc3\xa4lle v\xc3\xa4lja. K\xc3\xa4tte oli j\xc3\xb5udnud varahommik ning Valgekihv oli juba \xc3\xa4rkvel. Ta kuulis samme. Valgekihv t\xc3\xb5usis vaikselt p\xc3\xbcsti ja valmistus r\xc3\xbcnnakuks. Sisse astunud mees k\xc3\xb5ndis trepini ja kui ta esimese sammu tegi r\xc3\xbcndas teda Valgekihv. Terve pere \xc3\xa4rkas l\xc3\xa4rmi peale \xc3\xbcles. Kui nad alla j\xc3\xb5udsid, lebas mees surnuna maas, Valgekihv raskelt haavatuna meetri kaugusel temast. Nad kutsusid ruttu haavaarsti. Murdunud oli jalaluu ja kolm roiet. Mees oli talle peale h\xc3\xbcpanud ja \xc3\xbcks tema ribi oli talle kopsu tunginud ning sisemise verejooksu p\xc3\xb5hjustanud. Valgekihva p\xc3\xb5etati ja ta paranes 3 n\xc3\xa4dala m\xc3\xb6\xc3\xb6dudes. Tema lihastest oli kadunud j\xc3\xb5ud, kuid l\xc3\xb5puks suutis ta end p\xc3\xbcsti ajada. Ta uritas ennast p\xc3\xbcsti ajada ja k\xc3\xb5ndis \xc3\xb5ue. \xe2\x80\x9d\xc3\x95nnistatud hunt!,\xe2\x80\x9d h\xc3\xbc\xc3\xbcdsid naised \xc3\xb5ues kooris. \xe2\x80\x9dMina kinnitasin seda ammu. \xc3\x9ckski koer poleks suutnud teha, mis tema tegi, ta on hunt,\xe2\x80\x9d s\xc3\xb5nas Scott. \xe2\x80\x9dTal tuleb uuesti k\xc3\xa4ima \xc3\xb5ppida,\xe2\x80\x9d muheles arst. Valgekihv jalutas talli poole. Talliukse vahel m\xc3\xa4rkas ta Colliet, pool tosinat j\xc3\xa4ssakat kutsikat m\xc3\xa4ngimas p\xc3\xa4ikesepaistel tema \xc3\xbcmber. Valgekihv lubas kutsikatel enda peale ronida ja temaga m\xc3\xa4ngida. Eriti, kui inimesed k\xc3\xa4si plaksutasid, tekkis temas natuke ta muistset iseteadvust ja h\xc3\xa4belikkust. See m\xc3\xb6\xc3\xb6dus kutsikate virguduste ja hullamise j\xc3\xa4tkudes. Ta lebas poolsuletud, kannatlike silmadega ja tukkus p\xc3\xa4ikesepaistel."